stanford-oval/wikipedia huggingface dataset:
Mennoniitat
Teologia

Merkittävimmät mennoniittojen anabaptistitraditiosta nousevat opit ovat:
Pelastus uskon kautta Jeesukseen Kristukseen
Kirjoitusten ja Pyhän Hengen auktoriteetti.
Uskovien kaste ymmärretään kolmiosaisena: kaste hengen kautta (sydämen sisäinen muutos), kaste veden kautta (julkinen osoitus todistajille), ja kaste veren kautta (marttyyrius ja asketismi tai tiukan itsensäkieltämisen harjoittaminen osoituksena henkilökohtaisesta ja erityisesti hengellisestä kurinalaisuudesta).
Opetuslapseus ymmärretään ulkoisena merkkinä sisäisestä muutoksesta.
Seurakuntakuri, perustuen Uuteen testamenttiin, erityisesti Jeesukseen (esimerkiksi Matteus 18:15–18). Jotkut mennoniittakirkot käyttävät 'Meidung'ia (muistuttaa pannaa).
Ehtoollinen ymmärretään enemmän muistoateriana kuin sakramenttina tai kristillisenä rituaalina, ihannetilanteessa nautitaan kastettujen uskovien kesken yhteydessä ja seurakunnan järjestyksen mukaan.
Nykyaika

Konservatiivisimmat mennoniitat kuten staufferilaiset pukeutuvat yksinkertaisesti, suhtautuvat kielteisesti uuteen tekniikkaan ja pyrkivät eristäytymään ympäröivästä yhteiskunnasta omiksi maanviljely-yhteisöikseen. Esimerkiksi radiota ja televisiota ei hyväksytä ja autojen käyttöön saatetaan suhtautua kielteisesti, kuljetukseen saatetaan käyttää edelleen hevosta ja vaunuja. Vähemmän konservatiiviset suunnat eivät rajoita pukeutumista tai tekniikan käyttöä, ja uudistusmielisimmät hyväksyvät esimerkiksi homoseksuaaleja jäsenikseen.
Eri maiden mennoniittakirkkoja

Saksassa:
AGAPE-Gemeindewerk – Mennonitische Heimatmission e. V.
Arbeitsgemeinschaft Mennonitischer Brüdergemeinden in Deutschland
Arbeitsgemeinschaft Mennonitischer Gemeinden in Deutschland
Itävallassa:
Mennonitische Freikirche Österreich
Ranskassa:
Association des Eglises Evangéliques Mennonites de France
Kanadassa:
Mennonite Church Canada
La Crête Bergthaler Mennonite Church
Bergthaler Mennonite Church in Saskatchewan
Evangelical Mennonite Conference
Canadian Conference of Mennonite Brethren Churches
Chortitzer Mennonite Conference (saks. Die Mennonitische Gemeinde zu Chortitz),
New Reinland Mennonite Church of Ontario
Intiassa
Bhartiya General Conference Mennonite Church
Bharatiya Jukta Christa Prachar Mandali
Bihar Mennonite Mandli
Aiheesta muualla

Wikimedia Commonsissa on kuvia tai muita tiedostoja aiheesta .
Mennonite World Conference. (englanniksi)
Mennoniittakirkon sisustusta Giethoornissa, Alankomaissa.
Mennoniittaperhe Meksikon Campechessa.
Mäntysalon koulu

| Mäntysalon koulu |
| --- | --- |

Sijainti:  Havumäentie 7, 01820 Klaukkala
Koordinaatit:  60.4002°N, 24.7599°E
Tyyppi:  suomenkielinen yhtenäiskoulu
Perustettu:  1954
Rehtori:  Arto Sinisalo, apulaisrehtori Jouni Rantakare, apulaisrehtori Tiina Sainio
Luokat:  4-9
Verkkosivut
Mäntysalon koulu on Nurmijärven Klaukkalassa, Mäntysalon alueella toimiva suomenkielinen yhtenäiskoulu (luokka-asteet 4-9).
Koulu toimii kahdessa erillisessä koulurakennuksessa (opetuspisteessä):
Mäntysalon koulu, Havumäentie 7, 01820 Klaukkala
Haikalan koulu, Professorintie 5, 01820 Klaukkala
Molempien opetuspisteiden naapurissa sijaitsee päiväkoti.
Myrkytyksen oireet

| ”Myrkytyksen oireet” Juice Leskinen Slam |
| --- | --- | --- |

Kappaleen tiedot
 Albumilta: Ajan henki
 Julkaistu: 1981
 Tyylilaji: suomirock
 Kesto: 04.19
 Levy-yhtiö: Johanna
' muut kappaleet
| ”Syys” 5 | ”Myrkytyksen oireet” 6 | ”Ajan henki” 7 |
”Myrkytyksen oireet” on Juice Leskisen säveltämä ja sanoittama kappale vuodelta 1981. Se ilmestyi sekä Juice Leskinen Slamin LP:llä Ajan henki että singlenä, jonka A-puolena oli ”Mussoliini perusdiini”.
”Myrkytyksen oireita” on pidetty melodialtaan yhtenä Leskisen parhaista kappaleista.kenen mukaan? Hän on itse kertonut, että sävelmän taustalla on sekä brasilialaisen Antonio Carlos Jobimin säveltämä ”Adieu Tristesse” (suomeksi nimellä ”Pois suru jää”) että Queenin ’39.
Kokoonpano

Juice Leskinen – laulu
Eero ”Safka” Pekkonen – urut, taustalaulu, scat-soolo
Ila Loueranta – taustalaulu
Jari Yliaho – sähkökitara, taustalaulu
Hannu Tervaharju – basso
Kari Peltonen – rummut
Mäntyrinteen hautausmaa

Mäntyrinteen hautausmaa on hautausmaa, joka perustettiin Hämeenkyrön Turkkilaan 1970-luvun alussa vanhan, kirkon läheisyydessä olevan hautausmaan käytyä ahtaaksi. Sinne on rakennettu myös Mäntyrinteen kappeli. Hautausmaan koko on noin kolme hehtaaria.
Mäntyrinteelle on haudattu mm. laulaja-lauluntekijä Antti Hammarberg.
Polku Mäntyrinteen hautausmaalla
Irwinin hautakivi Mäntyrinteen hautausmaalla
Moskovan kortti

Moskovan kortti on leikkimielinen suomalaisen sisäpolitiikan vihjaileva ilmaus, jota käytettiin varsinkin 1970-luvulla. Se viittaa ajatukseen, että poliitikko hakee omille mielipiteilleen tai tavoitteilleen uskottavuutta esittämällä, että Neuvostoliitto on samaa mieltä. Räikeimmillään "Moskovan kortin pelaaminen" tarkoitti pääkirjoitusta Pravda-lehdessä, hienovaraisimmillaan vain vihjailua siihen, että joku toiminta tai henkilö kuulemma saattaisi miellyttää itänaapuria.
Mohamed Farah
Henkilökohtaiset ennätykset

| 0 | 1 | 2 | 3 |
| --- | --- | --- | --- |
| Matka | Ennätys | Päivämäärä | Paikka |
| 800 m | 1.48,69 | 3.8.2003 | Eton |
| 1 500 m | 3.28,81* | 19.7.2013 | Monaco |
| 1 500 m (sisäradat) | 3.39,03 | 28.1.2012 | Glasgow |
| Maili | 3.56,49 | 6.8.2005 | Lontoo |
| Maili (sisäradat) | 3.57,92 | 4.2.2012 | Boston |
| 2 000 m | 5.06,34 | 9.3.2006 | Melbourne |
| 3 000 m | 7.32,62* | 5.6.2016 | Birmingham |
| 3 000 m (sisäradat) | 7.33,1* | 21.2.2015 | Birmingham |
| 2 mailia | 8.07,85* | 24.8.2014 | Birmingham |
| 2 mailia (sisäradat) | 8.03,40* | 21.2.2015 | Birmingham |
| 5 000 m | 12.53,11* | 22.7.2011 | Monaco |
| 5 000 m (sisäradat) | 13.09,16* | 18.2.2017 | Birmingham |
| 5 km (maantie) | 13.30* | 26.12.2006 | Stranorlar |
| 10 000 m | 26.46,57* | 3.6.2011 | Eugene |
| 10 km (maantie) | 27.44* | 31.5.2010 | Lontoo |
| 15 km (maantie) | 42.03 | 26.3.2016 | Cardiff |
| Puolimaraton | 59.22* | 13.9.2015 | South Shields |
| Maraton | 2.05.11* | 7.10.2018 | Chicago |

* Britannian ennätys
Aiheesta muualla

Steve Cramin kirjoittama artikkeli Guardianissa 24.2.2009 (englanniksi)
Mo Farahin Rising Star -profiili spikesmag.comissa (Arkistoitu – Internet Archive) (englanniksi)
Miesten 5 000 metrin juoksun olympiavoittajat
Miesten 10 000 metrin juoksun olympiavoittajat
Miesten 5 000 metrin juoksun maailmanmestarit
Miesten 10 000 metrin juoksun maailmanmestarit
Mærsk Mc-Kinney Møller

Mærsk Mc-Kinney Møller
Arnold Mærsk Mc-Kinney Møller (13. heinäkuuta 1913 Kööpenhamina – 16. huhtikuuta 2012 Kööpenhamina) oli tanskalainen liikemies ja miljardööri.
Elämä

Mærsk Mc-Kinney Møller syntyi Kööpenhaminassa 13. heinäkuuta 1913. Hänen isänsä oli liikemies Arnold Peter Møller ja äiti Yhdysvaltain Kentuckysta kotoisin oleva Chastine Estelle Roberta McKinney. Møller pitikin itseään puoliksi amerikkalaisena. Perheyhtiön toimintaan Mærsk Mc-Kinney Møller tuli mukaan vuonna 1940. Tanskan miehityksen myötä hän siirsi isänsä kanssa yhtiön toiminnan New Yorkiin, mistä käsin Mærsk Mc-Kinney Møller johti yhtiötä toisen maailmansodan aikana. Yhdysvalloissa hän asui vuoteen 1947 saakka.
Isänsä kuoleman jälkeen 1965 Mølleristä tuli A. P. Møller-Mærskin toimitusjohtaja ja hallituksen puheenjohtaja. Hän jäi sivuun toimitusjohtajan paikalta 1993, mutta jatkoi yhtiön hallituksen puheenjohtajana vuoteen 2003. Mc-Kinney Møllerin aikana Maersk-konsernista muotoutui kansainvälinen monialayhtiö, joka toimi muun muassa lentoliikenteessä, vähittäiskaupassa, it-alalla sekä teollisuudessa. Maerskista kehittyi suuri logistiikkayhtiö, jonka tulot vuonna 2010 olivat noin 60 miljardia kruunua.
Tanskalaislehti Berlingske Nyhedsmagasin arvioi vuonna 2010 Møllerin varakkaimmaksi tanskalaiseksi hänen omaisuutensa ollessa 8,3 miljardia kruunua. Vuonna 2007 talouslehti Forbes oli arvioinut Møllerin toiseksi varakkaimmaksi tanskalaiseksi Lego Groupin entisen toimitusjohtajan ja hallituksen puheenjohtajan Kjeld Kirk Kristiansenin jälkeen.
Møllerin puoliso Emma kuoli vuonna 2005. Heillä oli kolme tytärtä: Ane Mærsk Mc-Kinney Uggla, Leise Mærsk Mc-Kinney Møller ja Kirsten Mc-Kinney Møller Olufsen. Møller oli yksi harvoista Elefanttiritarikunnan jäsenistä, jotka eivät ole valtionpäämiehiä eivätkä kuninkaallisia. Hän oli ensimmäinen ei-amerikkalainen IBM:n hallituksessa, jossa hän istui 14 vuoden ajan. Mærsk Mc-Kinney Møller kuoli 98-vuotiaana Kööpenhaminassa 16. huhtikuuta 2012.
Aiheesta muualla

Kuvia tai muita tiedostoja aiheesta Mærsk Mc-Kinney Møller Wikimedia Commonsissa
Moskovan lentokenttä

Moskovan lentoasema voi tarkoittaa seuraavia lentoasemia:
Domodedovon kansainvälinen lentoasema
Šeremetjevon kansainvälinen lentoasema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moskovan lentokenttä”, voi hakea sivunnimihaulla, laajalla sivunnimihaulla tai tekstihaulla.
Moskovan juutalainen teatteri

Moskovan valtiollinen juutalainen teatteri (ven. Моско́вский Госуда́рственный евре́йский теа́тр, Moskovski Gosudarstvennyi jevreiski teatr, lyhenne GOSET, ГОСЕТ) oli Moskovassa 1920–1940-luvuilla toiminut neuvostoliittolainen jiddišinkielinen ammattiteatteri.
Teatteri sai alkunsa Aleksei Granovskin Pietarissa vuonna 1918 perustamasta valistusasiain kansankomissariaatin juutalaisesta teatteristudiosta. Vuonna 1920 se siirrettiin Moskovaan, jossa se nimettiin Moskovan valtiolliseksi juutalaiseksi kamariteatteriksi. Vuonna 1925 siitä tuli Moskovan valtiollinen juutalainen teatteri. Granovskin ohjaaman näyttelijäryhmän tunnetuimpia jäseniä olivat Solomon Mihoels ja Veniamin Zuskin. Lavastajina toimivat muun muassa Marc Chagall, Natan Altman ja Robert Falk. Šolom Aleichemin, Abraham Goldfadenin, Itshok Leibuš Peretsin ja Mendele Moiher-Sforimin kansanomaisten näytelmien pääteemana oli vallankumousta edeltäneen juutalaisyhteisön elämä.
Vuonna 1928 juutalainen teatteri teki menestyksekkään vierailun Itävaltaan, Saksaan ja Ranskaan. Ohjaaja Granovskin jäätyä länteen teatterin johtajaksi tuli Mihoels. Vuonna 1930 sen yhteyteen perustettiin näyttelijäkoulu, josta myöhemmin muodostettiin Moskovan juutalainen teatteriopisto. Mihoelsin ja ohjaaja Sergei Radlovin tavoittelemaa uutta neuvostoliittolaista ohjelmistoa edustivat muun muassa Ijehezkil Dobrušinin, David Bergelsonin ja Perets Markišin näytelmät. Suurimmaksi taiteelliseksi menestykseksi muodostui kuitenkin Shakespearen Kuningas Lear vuonna 1935.
Lokakuussa 1941 teatteri evakuoitiin Taškentiin, josta se palasi Moskovaan vuonna 1943. Teatterin viimeiseksi menestyskappaleeksi jäi Mihoelsin ohjaama musiikkinäytelmä Freilehs. Mihoelsin murhan jälkeen taiteelliseksi johtajaksi nimitettiin Zuskin, joka pidätettiin joulukuussa 1948. Teatteri lakkautettiin vuonna 1949 Stalinin juutalaisvastaisen kampanjan aikana.
Moskovan lisäksi valtiollisia juutalaisteattereita toimi 1920–1940-luvuilla myös Ukrainassa ja Valko-Venäjällä.
Molekyyliklusteri

Ikosaedrinen vesiklusteri 100
Molekyyliklusterit ovat molekyylien muodostamia ryppäitä, jossa molekyylit vuorovaikuttavat toistensa kanssa van der Waalsin voimien, vetysidosten tai ionisidosten kautta.
Ilmakehän molekyyliklusterit

Ilmakehän molekyyliklusterit ovat merkityksellisiä aerosolihiukkasten muodostumisen kautta. Ilmakehän aerosolihiukkasten muodostuminen käynnistyy molekyylien törmäillessä ja takertuessa toisiinsa. Ilmakehässä on monia tiivistymiskykyisiä yhdisteitä kuten rikkihappo, ammoniakki, erilaiset amiinit ja hapettuneet orgaaniset yhdisteet.
Ilmakehän molekyyliklusterien muodostumista tutkitaan Suomessa kokeellisilla menetelmillä  sekä teoreettisilla kvanttikemiallisilla menetelmillä.
Aiheesta muualla

Kuvia tai muita tiedostoja aiheesta Molekyyliklusteri Wikimedia Commonsissa
Mykola Dyletskyi

Mykola Dyletskyin allekirjoitus
Mykola Dyletskyi (ukr. Микола Дилецький; todennäköisesti 1650 Kiova – 1723 Moskova tai Smolensk) oli ukrainalainen säveltäjä, kuoronjohtaja ja musiikkiteoreetikko. Hän oli aikansa tunnetuin ukrainalainen muusikko. Hän muovasi huomattavasti maan musiikkikoulutusta ja kehitti paikallista musiikkielämää huomattavasti aiempaa ammattimaisempaan suuntaan.
Diletskyi oli opiskelemassa Vilnassa vuonna 1675. Hänen tiedetään työskennelleen myöhemmin Smolenskissa, Kiovassa, Moskovassa, Pietarissa, Lvivissä ja Krakovassa. Hän sävelsi muun muassa moniäänisiä motetteja ja liturgisia teoksia. Dyletskyi tunnetaan kuitenkin erityisesti musiikkiteoreettisesta kirjastaan Hramatyka Muzykal'na, jonka hän laati alun perin Vilnassa vuonna 1675. Alkuperäisversio ei ole säilynyt, mutta Dyletskyi teki kirjasta sitten useita versioita sopeuttaen sen sisältöä eri tarkoituksia varten. Ensimmäinen painettu versio julkaistiin vuonna 1910.
Muhoksen Mimmi

| Muhoksen Mimmi |
| --- | --- |

Ohjaaja:  Jorma Nortimo
Käsikirjoittaja:  Reino Helismaa
Perustuu:  Toivo Kärjen ja Reino Helismaan iskelmään "Muhoksen mimmi", 1951
Tuottaja:  T. J. Särkkä
Säveltäjä:  Toivo Kärki
Kuvaaja:  Kauno Laine
Leikkaaja:  Armas Vallasvuo
Lavastaja:  Aarre Koivisto
Pääosat:  Tuija Halonen Matti Oravisto Siiri Angerkoski Armas Jokio
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  24. lokakuuta 1952
Kesto:  77 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Muhoksen Mimmi on Jorma Nortimon ohjaama suomalainen elokuva vuodelta 1952. Se on lajityypiltään komedia ja perustuu Reino ”Repe” Helismaan sanoittamaan samannimiseen iskelmään edelliseltä vuodelta.
Elokuva oli toinen varsinainen kotimainen rillumarei-elokuva. Yleisömenestys oli huomattavasti yli vuoden keskitasoa.
Juoni

Mustalaispariskunta Jenny ja pikku-Aleksi pitävät kanttiinia lähellä Muhosta. Heidän vakioasiakkaitaan ovat muurari-Martsu, rappari-Rantsu, hitsari-Heikki sekä heidän pomonsa insinööri-Immu. Jokainen ihastuu junamyyjä Mimmiin, mutta Mimmi pitää vain köyhästä jarrumiehestä, joka on todellisuudessaan Jaakko Mettinen, jolle on myönnetty lammasfarmari Mettisen perintö.
Jaakkoa saapuu etsimään salaperäinen asioitsija Valde Manner, jolla on apunaan lumoava espanjalainen tanssijatar Dolores. Jaakkoa koetetaan huijata pahemman kerran, ja Dolores lumoaa muut miehet tanssillaan.
Näyttelijät

| 0 | 1 | 2 |
| --- | --- | --- |
|  Tuija Halonen  | … |  Muhoksen Mimmi   |
|  Matti Oravisto  | … |  Jaakko Mettinen, köyhä jarrumies   |
|  Siiri Angerkoski  | … |  mustalais-Jenny   |
|  Armas Jokio  | … |  pikku-Aleksi   |
|  Assi Nortia  | … |  tanssijatar Dolores Ramones   |
|  Martti Romppanen  | … |  insinööri-Immu   |
|  Toivo Alajärvi  | … |  asioitsija Valde Manner   |
|  Matti Aulos  | … |  muurari-Martsu   |
|  Pentti Viljanen  | … |  rappari-Rantsu   |
|  Hannes Veivo  | … |  hitsari-Heikki   |
|  Pentti Irjala  | … |  veturinkuljettaja   |
|  Jorma Nortimo  | … |  konduktööri   |
|  Lea Wallin  | … |  mustalaistyttö   |
Tuotanto

Elokuvassa esiintyvä Siiri Angerkoski oli vanhempana Mimminä vuonna 1951 elokuvassa Rovaniemen markkinoilla, mutta tässä elokuvassa Angerkoskesta tuli mustalaisnainen. Lisäksi Angerkosken ja Armas Jokion esittämä mustalaispariskunta Jenny ja pikku-Aleksi esiintyvät elokuvassa ensimmäisen kerran. Heidät nähtiin vielä kahdessa elokuvassa, elokuvissa Lentävä kalakukko (1953) ja Majuri maantieltä (1954).
Muhoksen Mimmiä on sittemmin esitetty televisiossa useita kertoja.
Arviot

Aikalaisarvosteluissa elokuva tuomittiin ala-arvoiseksi monien samanaikaisten rillumarei-elokuvien tapaan, joskin myönteistäkin siitä jaksettiin löytää.
Vuonna 2011 kriitikko arvioi elokuvan perisuomalaiseksi 1950-luvun musiikkihupailuksi. Kriitikko Arto Pajukallio pitää Helismaan käsikirjoitusta hätäisenä ja tulkitsee sen kuvan romaneista tylyksi.
Mustasch (albumi)

| Mustasch Mustasch |
| --- | --- | --- |

Studioalbumin tiedot
 Äänitetty : Bohus Sound Studios
 Julkaistu: 30. syyskuuta 2009
 Tuottaja(t): Tobias Lindell
 Tyylilaji: stoner rock
 Kesto: 43.10
 Levy-yhtiö: Regain
Listasijoitukset
  Suomen virallinen lista: 35.
Mustaschin muut julkaisut
| Singles A’s & B’s 2009 | Mustasch 2009 | The New Sound of the True Best 2011 |
Mustasch on Mustasch-yhtyeen viides studioalbumi. Se julkaistiin 30. syyskuuta 2009 levymerkillä Regain Records.
Albumi nousi Suomen virallisen listan sijalle 35.
Kappaleet

Tritonus (Prelude) – 0.36
Heresy Blasphemy – 3.51
Mine – 3.41
Damn It’s Dark – 3.28
The Man the Myth the Wreck – 2.41
The Audience Is Listening – 3.33
Desolate – 5.07
Deep in the Woods – 4.15
I’m Frustrated – 4.00
Lonely – 3.19
Blackout Blues – 3.39
Tritonus – 5.40
Kokoonpano

Ralf Gyllenhammar – laulu, kitara
David Johannesson – kitara
Mats Johansson – bassokitara
Danne McKenzie – rummut
Janne Bjerger – torvet
Erik Kristoffersson – torvet
Kalle Moreaus – viulu (kappale 7)
Ian Person – 12-kielinen kitara (kappale 9)
Bertram Selwyn – laulu (kappale 12)
Tobias Lindell – tuottaja, äänittäjä, miksaaja
Vlado Meller – masteroija
Arvostelut

Imperiumi (Jukka Kolehmainen): 7/10
Imperiumi (Antti Klemi): 8/10
Rumba: positiivinen
Soundi:
Aiheesta muualla

Mustasch (albumi) Discogsissa. (englanniksi)
Albumi Mustasch (albumi) Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Mykola Djadjura

Mykola Volodymyrovytš Djadjura (ukr. Мико́ла Володи́мирович Дядю́ра; s. 1961 Kiova) on ukrainalainen kapellimestari.
Djadjura valmistui vuonna 1987 Roman Kofmanin luokalta Kiovan kansallisesta Tšaikovski-musiikkiakatemiasta. Vuosina 1986–1988 hän toimi Omskin filharmonikkojen pääkapellimestarina. Vuosina 1989–1996 hän oli Soulin ja Gwangjun sinfoniaorkestereiden pääkapellimestari. Vuonna 1990 Djadjura sai Seiji Ozawalta kutsun opintojaksolle Bostonin sinfoniaorkesteriin, jossa häntä opettivat Leonard Bernstein ja André Previn. Djadjura pääsi vuonna 1996 Ukrainan kansallisfilharmonikkojen pääkapellimestariksi ja taiteelliseksi johtajaksi. Vuonna 1988 hän alkoi johtaa Ukrainan kansallisoopperaa, ja hänestä tuli sen musiikillinen johtaja vuonna 2011. Lisäksi Djadjura on toiminut muun muassa Sofian filharmonikkojen päävierailijana.
Djadjuralle on myönnetty uransa aikana lukuisia palkintoja ja tunnustuksia, kuten Ordre des Arts et des Lettres'n ritarin arvo (2005), Ukrainan kansantaiteilijan arvonimi (2008) ja Ševtšenkon palkinto (2011).
Menninkäisvarusteet (Hämähäkkimies)

| Menninkäisvarusteet |
| --- | --- |
 Norman Osborn lentelee kiiturilla menninkäispuvussa
Luoja(t):  Stan Lee & Steve Ditko
Kustantamo:  Marvel
Ensiesiintyminen:  Amazing Spider-Man #14
Henkilötiedot
Status:  Käytetään aktiivisesti
Paino:  180 kg (kiituri)
Menninkäisvarusteet ovat joukko Norman Osbornin luomia aseita ja varusteita, joita käyttävät mm. Vihreä Menninkäinen, Mörkö ja Kurpitsalyhty.
Menninkäisarsenaali > Kiituri

Kiituri (joskus liituri, lentolauta, liitolauta tai suihkuliidin) on lepakkoa muodoiltaan muistuttava ilmassa liitävä kulkuneuvo, jota ohjataan kallistelemalla puolelta toiselle. Joskus lumilautaakin muistuttava kiituri on nähty mm. Harry Osbornilla (Vihreä Menninkäinen II). Kiituri painaa noin 180 kg ja sen huippunopeus on 140 km / h.
Varheisessa kiiturissa ei ollut lainkaan siipiä. Tämä muistutti lähinnä noidanluutaa suihkumoottorilla.
Menninkäisarsenaali > Kurpitsapommit

Kurpitsapommit ovat pieniä kurpitsoja muistuttavia pommeja, joissa on sisällä milloin kaasua, joka pystyy lamauttamaan Hämähäkkimiehen hämähäkkivaiston, milloin se nimenomaan on pommi. Joskus on nähty myös Kurpitsakranaatteja, joissa on sokka.
Menninkäisarsenaali > Razor Bats

Razor Bats (nimeä ei suomennettu) ovat pieniä lepakon muotoisia "veitsiä", joita heitetään vastustajaa päin. Nämä leijuvat ilmassa, kunnes osuvat johonkin.
Menninkäisarsenaali > Menninkäispuku

Menninkäispuku on lähes kaikkien "menninkäisien" suosima asu, joka puetaan päälle todellisen henkilöllisyyden suojaamiseksi. Pukuun kuuluvat naamio, sähköimpulseja antavat hansikkaat, olkalaukku kurpitsapommien kuljetusta varten, sekä vyö, jonka solkea painamalla voi esim. aktivoida piilopaikan itsetuhoutumisen.
Menninkäisarsenaali > Maaninen nauru

Maaninen nauru on nauru, joka saa vastustajan korvat soimaan pahemman kerran. Tämän osaa vain Mörkö VII (Phil Urich).
Menninkäisarsenaali > Menninkäis-siivet

Menninkäis-siivet ovat Phil Urichin käyttämät siivet, jotka ovat kopio Korppikotkan siivistä.
Varusteiden käyttäjät

| Menninkäisnimi | Oikea nimi | Missä hahmo on varusteita käyttänyt | Status | Varusteet |
| --- | --- | --- | --- | --- |
| Vihreä Menninkäinen | Norman Osborn | Sarjakuvat, animaatiosarjat, elokuvat ja videopelit | Elossa ja aktiivinen, mutta tunnetaan nykyään nimellä Goblin King | Kiituri, kurpitsapommit, razor bats, menninkäispuku |
| Vihreä Menninkäinen II | Harry Osborn | Sarjakuvat, animaatiosarjat, elokuvat ja videopelit | Elossa, mutta ei toimi menninkäisenä | Kiituri, kurpitsapommit, razor bats, menninkäispuku |
| Vihreä Menninkäinen III | Barton Hamilton | Sarjakuvat | Kuollut | Kiituri, kurpitsapommit, razor bats, menninkäispuku |
| Mörkö | Roderick Kinsley | Sarjakuvat ja videopelit | Murhattu | Kiituri, kurpitsapommit, razor bats, menninkäispuku |
| Vihreä Menninkäinen IV | Phli Urich | Sarjakuvat | Elossa, mutta toimii nykyään Mörkönä | Kiituri, kurpitsapommit, razor bats, menninkäispuku |
| Mörkö II | Arnild Donovan | Sarjakuvat | Kuollut | Kiituri, kurpitsapommit, razor bats, menninkäispuku |
| Mörkö III | Ned Leeds | Sarjakuvat | Murhattu | Kiituri, kurpitsapommit, razor bats, menninkäispuku |
| Mörkö IV | Jason Philip Macendale Jr. | Sarjakuvat, animaatiosarjat ja videopelit | Murhattu | Kiituri, kurpitsapommit, razor bats, menninkäispuku |
| Mörkö V | Tuntematon | Sarjakuvat | Tuntematon | Kiituri, kurpitsapommit, razor bats, menninkäispuku |
| Kurpitsalyhty | Jason Philip Macendale, Jr. | Sarjakuvat | Murhattu | Lentolauta, kurpitsapommit, razor bats, menninkäispuku |
| Kurpitsalyhty II | Steven Mark Levins | Sarjakuvat | Kuollut | Lentolauta, kurpitsapommit,  menninkäispuku |
| Kurpitsalyhty III | Daniel Berkhart | Sarjakuvat | Elossa, mutta ei toimi menninkäisenä | Lentplauta, kurpitsapommit, menninkäispuku |
| Kurpitsalyhty IV | Maguire Beck | Sarjakuvat | Aktiivinen | Lentolauta, kurpitsapommit, menninkäispuku |
| Vihreä Menninkäinen V | Normie Osborn | Sarjakuvat | Ei tietoa, todennäköisesti kuollut | Kiituri, kurpitsapommit, menninkäispuku |
| Grey Goblin (nim.ei.suom) |  Gabriel Stacy | Sarjakuvat | Elossa, mutta ei toimi menninkäisenä | Kiituri, kurpitsapommit, razor bats, menninkäispuku |
| Uhka | Lily Hollister | Sarjakuvat ja videopelit | Aktiivinen | Kiituri, kurpitsapommit, razor bats, menninkäispuku (ei naamiota) |
| Mörkö VI | Daniel Kingsley | Sarjakuvat | Murhattu | Kiituri, kurpitsapommit, menninkäispuku |
| Mörkö VII | Phil Urich | Sarjakuvat | Aktiivinen | Menninkäis-siivet, Maaninen nauru, menninkäispuku, "valomiekka" |
| Goblin King (nim.ei.suom) | Norman Osborn | Sarjakuvat | Aktiivinen | Kiituri, kurpitsapommit, menninkäispuku |
| Monster (nim.ei.suom) | Carlie Cooper | Sarjakuvat | Aktiivinen | - |